open-index/open-wikipedia-markdown huggingface dataset:
Variabel

En **variabel** er et symbol som representerer et vilkårlig tall eller element i en mengde. Elementene i denne mengden kalles *verdiene* til variabelen. En *[[konstant]]* representerer, i motsetning til en variabel, en bestemt størrelse.

Variabler representeres i algebraen gjerne med symboler som *x*, *y*, *a*, *b*, etc, mens konstanter representeres med for eksempel 2, *[[Pi|π]]* eller *[[e (matematikk)|e]]*. I geometri brukes gjerne *P*, *Q*, etc som variabler som representerer punkter.

Innenfor samfunnsvitenskapelig metode og statistikk er en variabel en egenskap ved en enhet. Enheten kan for eksempel være det norske folk. Eksempler på variabler er kjønn, utdanning og inntekt. Hvis man for eksempel ønsker å undersøke sammenhengen mellom kjønn, utdanning og inntekt i Norge er et representativt utvalg av nordmenn undersøkelsesenheten, mens deres kjønn, utdanning og inntekt er deres variabler. En samfunnsforsker vil kunne være interessert i å undersøke om menn tjener mer enn kvinner eller om utdanning lønner seg økonomisk i Norge. Dette kan variere med tid og sted, derav navnet variabel. Variablene kan ha et ulikt antall verdier. En variabel med kun to verdier kalles dikotom. Kjønn er et eksempel (verdiene mann og kvinne). Utdanning har mange flere verdier, men det er ingenting i veien for at man i en undersøkelse kun opererer med to verdier, for eksempel Bachelor-grad og Master-grad. Dette innebærer i så fall at man dikotomiserer utdanningsvariabelen. Det samme kan man gjøre med variabelen inntekt, som også har mange verdier.

## Uavhengig variabel
Man må også skille mellom uavhengig variabel og avhengig variabel. En uavhengig variabel kommer forut for en avhengig, det vil si at den påvirker i større eller mindre grad uten å selv bli påvirket. Kjønn er en uavhengig variabel i forhold til både utdanning og inntekt, idet den kan virke inn på både hva slags utdanning man velger og hva slags inntekt man får. Verken utdanning eller inntekt kan virke inn på hva slags kjønn man har. Derimot er det rimelig å tenke seg at utdanning virker inn på hva slags inntekt man får. Man kan også tenke seg at inntekt påvirker utdanning, ved at høy inntekt gjør det lettere å skaffe seg høy utdanning.

Kjønn trenger forøvrig ikke alltid være uavhengig variabel. Innenfor medisinsk og biologisk forskning kan man tenke seg at man ønsker å undersøke hvilke faktorer som fører til at den gravide får en jente eller en gutt. Kan for eksempel miljøfaktorer spille inn? I tilfelle hvilke? Kan arvemessige forhold ha betydning? I tilfelle hvilke?       

## Kilder
*Ottar Hellevik: Forskningsmetode i sosiologi og statsvitenskap. Universitetsforlaget
Tsjingiz Ajtmatov

**Tjingiz Ajtmatov** (kirgisisk: Чыңгыз Айтматов (Çıňğız Aytmatov); russisk Чингиз Торекулович Айтматов, født 12. desember 1928 i Sjeker i Kirgisistan i Sovjetunionen, død 10. juni 2008 i Nürnberg i Tyskland) var en kirgisisk forfatter, redaktør og diplomat. Ajtmatov skrev både på kirgisisk og russisk.

## Liv og virke
### Bakgrunn
Han var født inn i en nomadefamilie, av en kirgisisk far og en tatarisk mor. Han opplevde som niåring at faren ble arrestert, dømt og henrettet for borgerlige avvik, og sluttet seg selv til kommunistpartiet og hadde partiverv og -oppgaver. Han ble likevel regnet som en moderat kritiker. Ajtmatov var venn og alliert av Mikhail Gorbatsjov i dennes perestrojkabestrebelser.

### Karriere
Ajtmatov studerte ved sovjetisk skole og fikk tidlig arbeidserfaring. Som fjortenåring var han assistent til sekretæren for landsbysovjetet. Han arbeidet senere som skatteinnkrever, stuer, ingeniørassistent og meget annet.

Ajtmatov utga sine første fortellinger i 1952, mens han studerte til agronom. Ajtmatov var da sekretær på et kollektivbruk, senere journalist for *[[Pravda]]*, og redaktør for tidsskriftene ''Literaturnaja gazeta'' og ''Novyj mir''.

:«*Ajtmatov skrev fantastiske romaner om ung kjærlighet som "Dsjamilia" og "Tidlige traner", og var dessuten en slags kirgisisk variant av [[Mikkjel Fønhus]] med glitrende, men pessimistiske dyreskildringer. Han hadde ingen glødende tro på framskrittet [...] Hans beskrivelser av kollisjonene mellom nomadenes tradisjoner og kollektiviseringen har en utrolig litterær kraft*»

I løpet av 1970-årene distanserte han fra den sosialistiske realisme. Romanen *[[Plakha]]* («retterstedet») gav i 1986-1987 viktige litterære impulser for perestroikaen.

Ajtmatov var fra 1990 Kirgisistans ambassadør til EU, NATO, UNESCO og Benelux-landene, senere også til Frankrike. Han var far til den kirgisiske utenriksministeren Askar Ajtmatov.

Han mottok Leninprisen i 1963 og ble Helt av det sosialistiske arbeid i 1978.

## Bibliografi på norsk
* *[[Den hvite dampbåten]]*  (1977)
* *Og dagen varer lenger enn et århundre-* 1983
* *Dsjamilja, en kjærlighetshistorie* 1985
* *Gapestokken* 1988
* *Tidlige traner : 2 kortromaner* 1991
* *Dsjengis-khans hvite sky * 1993

* *Utferd til Fujiyama : drama i 2 akter * Det norske teatret, 1976

## Referanser


## Eksterne lenker
* 
* 
* 
*  Kyrgyz writer, perestroika ally Aitmatov dies  Reuters UK, 10 juni 2008
*  Chingiz Aitmatov, Who Wrote of Life in U.S.S.R., Is Dead at 79 Bruce Weber i The New York Times, 15 juni 2008
Fuglevikke

**Fuglevikke** (*Vicia cracca*) er en flerårig urt i erteblomstfamilien. Planten blir frittstående 40-60 cm høy, men kan klatre opp til 1,5 meter og er sterkt bestanddannende. Slyngtrådene ytterst på bladstilken reagerer på berøring og vikler seg om andre planter under klatring.

Fuglevikke vokser ofte i løvskog og åpne skogsbryn, skråninger og åkrer. Den trives også i veikanter, eng og beitemark, samt i solfylte gressbakker og mellom andre arter.

Bladene er sammensatt i par med inntil 12, smale småblad med en slyngtråd lengst ut. Arten blomstrer fra juni til juli. Den har en lang kolbe eller skaftet rekke med blåfiolette eller blå blomster, og ser ut som et slags "blomsteraks". 

Frukten er en ca. 20 mm lang belg som er litt flat og brun eller brungrå.

Fuglevikke kan være vanskelig å skille fra gjerdevikke. Artene skiller seg fra hverandre ved at fuglevikke har mindre, smalere og mørkere småblad og flere småblad per bladskaft. Dessuten har gjerdevikke færre blomster og ofte en noe rødere farge.

## Eksterne lenker
* 
*
Hatton Cross undergrunnsstasjon

**Hatton Cross** er en undergrunnsstasjon på Heathrowgrenen av Piccadilly-linjen i London. Stasjonen betjener hovedsakelig næringsområder i tilknytning til London Heathrow lufthavn, men også selve Hatton; et mindre boligområde i nærheten.

|}

## Eksterne lenker
* Hatton Cross Underground Station Transport for London (Engelsk)
Engnellik

**Engnellik** (*Dianthus deltoides*) er en flerårig, spinkel plante i nellikslekten i nellikfamilien. Planten blir 10–20&nbsp;cm høy, og de lyserosa eller lyst purpurrøde blomstene har 5, litt tannete eller flikete kronblader. Det er fem pollenbærere med litt mørke pollen.

Stengelen er kort med noen få uanselige, motsatt stilte blad som sitter tett inntil stilken. Blomsten kan på litt avstand se bladløs ut. Kan tidvis minne om et straks gress, men de rosa eller lyst purpurrøde, tannete blomstene er karakteristiske.

Engnellik lukker blomstene om natten og ved overskyet vær. Den trives i tørre gressletter, enger og i beitemark eller kulturlandskap hvor ikke høyere arter overskygger den. Den vokser nord til Nord-Trøndelag, men er mest vanlig på Østlandet. Høyeste biotop i Norge er 1&nbsp;000 moh.

## Engnellik og engtjæreblom
Engnellik og engtjæreblom har begge rosa blomster, og kan være vanskelige å skille fra hverandre ute i felten. Men forskjellene er egentlig betydelige, ikke minst at engtjæreblom har blomsterklaser mens blomsten til engnellik står ensom på stilken.

Her er de viktigste kjennetegnene:

## Eksterne lenker
*
La Flor de la Isabela

**La Flor de la Isabela** (Isabelas blomst) er en filippinsk sigarprodusent. Dette er Asias eldste sigarprodusent, etablert i  1881 undre navnet "Compania General de Tabacos de Filipinas".

## Historie
Filippinenes sigarproduksjon strekker seg tilbake til 1600-tallet da den spanske gallionen "San Clemente" brakte med seg ca. 6&nbsp;kg med cubansk tobakkfrø. Spanske misjonærer startet produksjonen av tobakk i Cagayan-dalen nord for Manila i provinsen Isabela.

## Sigarmerker
* Don Juan Urquijo
* 1881
* Tabacalera. De kommer i fire forskjellige størrelser. Tabacalera er Filippinenes eldste sigarmerke. Dette er La Flor de La Isabelas prestisjemerke.
* Alhambra

## Referanser


## Eksterne lenker
*  Hjemmeside
Engtjæreblom

**Engtjæreblom** eller bare **tjæreblom** (latin: *Lychnis viscaria*, *Viscaria vulgaris*, *Silene viscaria*) er en blomst som både regnes blant smelleslekten (Silene) og tjærenellikslekten (Lychnis), og inngår i nellikfamilien. Den er 30–40&nbsp;cm høy og har purpurrøde blomster i klase i toppen av stilken. De fem kronbladene er innskåret, men ikke frynsete som hos engnellik.

Bladene er smalt lansettformede sitter korsvis to og to motsatt på hverandre, og ligger parallelt med stilken, men ikke tettsittende. Etter avblomstring er fruktkapselen glatt, eggerund og brungul.

## Engtjæreblom, rød jonsokblom og engnellik
Engtjæreblom, rød jonsokblom og engnellik har alle rosa blomster, og kan være vanskelige å skille fra hverandre ute i felten. Men forskjellene er egentlig betydelige, ikke minst at engtjæreblom har et svart parti med klebrig «tjære» på stilken like nedenfor blomsterstanden, og at  blomsten til engnellik står ensom og ikke i blomsterstand.

Her er de viktigste kjennetegnene:

## Eksterne lenker
*
Bygdeå

**Bygdeå** er et tettsted i Robertsfors kommune i Västerbottens län i landskapet Västerbotten i Sverige. Det ligger cirka femten kilometer sør for Robertsfors. I 2010 hadde tettstedet 510 innbyggere.

## Referanser
Ring Radio West

***Ring Radio West*** (orig: *Shoestring*) var en britisk krim- og dramaserie som gikk på BBC fra 1979 til 1980. Serien handlet om disc jockeyen Eddie Shoestring som var programleder på den lokale radiostasjonen Radio West. Han hadde bakgrunn som privatdetektiv, noe som kom godt med når folk ringt inn og fortalte om sine problemer. Handlingen foregikk i Bristol. Hovedrollen som Shoestring ble spilt av Trevor Eve.  

Trevor ønsket ikke å fortsette etter to sesonger ettersom han ønsket å spille mer teater, så produksjonsteamet forandret serien til å handle om Jersey og skapte slik ''Bergerac'', også en serie om en detektiv som vender tilbake til arbeidet sitt etter en dårlig periode i livet. Trevor Eve er senere kjent for sin rolle i ''Kalde spor''. 

Deler av serien ble sendt i NRK Detektimen fra 1980 til 1981.

## Referanser


## Eksterne lenker
*
1881 (sigar)

**1881** er et filippinsk sigarmerke produsert av La Flor de la Isabela. Sigaren ble laget til hundreårsjubileet til firmaet i 1981. Den er den mest solgte sigaren i Filippinene. I en vurdering i tidsskriftet Cigar Aficionado fikk sigaren 89 poeng av 100 mulige. 1881-sigarene er fra mild til medium i fyldighet.

Innlegget er brasiliansk, ombladet filippinsk og dekkbladet er Java.

## Varianter
*1881 Corona BN25
*1881 Double Corona BN25
*1881 El Conde Sr. BN25
*1881-Robusto-BN25
*1881 Torpedo BN25
*1881-Traditional-Std25
*1881 Traditional Humidor Narra 30

## Referanser


## Eksterne lenker
*  Hjemmeside
Karim Benzema

**Karim Mostafa Benzema** (født 1987) er en fransk fotballspiller som spiller for den saudiarabiske klubben Al-Hilal. Hans foreldre er fra Algerie.

## Klubbkarriere
### Lyon
Benzema er et produkt av ungdomsavdelingen til fotballklubben . I sesongen 2006&ndash;2007 i Ligue 1 scoret han hele 24 mål på 37 kamper. Den 13. mars 2008 forlenget Benzema kontrakten med Lyon til 2013, med mulighet for ett års forlengelse.
 
### Real Madrid
Den 1. juli 2009 ble han kjøpt av  for 35 millioner Euro. Han debuterte i La Liga den 29. august 2009 mot . Hans første mål for  kom den 20. september 2009 mot Xerez.

### Al-Ittihad
Den 1. juli 2023 gikk Benzema til den arabiske klubben Al-Ittihad på en gratis overgang. Han debuterte den 27. juli 2023 i en kamp mot tunisiske Espérance de Tunis i Arab Club Champions Cup. I denne kampen scoret han også sitt første mål for klubben.

### Al-Hilal
Den 2. februar 2026 gikk Benzema gratis til Al-Hilal, en annen saudiarabisk storklubb, på en gratis overgang.

## Landslagskarriere
Den 28. mars 2007 debuterte Benzema på , og scoret seiersmålet da  ble slått 1&ndash;0. De to neste målene hans kom mot  i en kamp Frankrike vant 6&ndash;0. Han ble tatt ut i troppen til EM i fotball 2008, der Frankrike ble slått ut i gruppespillet.

Han ble også tatt ut i s EM-tropp til EM i fotball 2021. Dette var hans comeback på landslaget; han hadde ikke spilt for landslaget siden oktober 2015.

## Meritter
;Olympique lyonnais
* Ligue 1 (4): 2004/2005, 2005/2006, 2006/2007, 2007/2008
* Coupe de France (1): 2007/2008
* Trophée des Champions (2): 2006, 2007

;Real Madrid
* Primera División (1): 2011/2012
* Copa del Rey (2): 2010/2011, 2013/2014
* Supercopa de España (1): 2012
* UEFA Champions League (4): 2013/2014, 2015/2016, 2016/2017, 2017/2018,2021/2022
* UEFA Super Cup (3): 2014, 2016, 2017

## Referanser


## Eksterne lenker
* 
*
Canaldirectionen

**Canaldirectionen** er en tidligere norsk etat, og var forløperen til Norges vassdrags- og energidirektorat (NVE).

Etaten ble etablert under Rentekammeret i København 8. juni 1804 av danskekongen, kong Christian VII, for å forberede byggingen av kanaler i Norge. Den fikk stor betydning for å bedre samferdselen i Norge på 1800-tallet, men da jernbanenettet ble bygget ut, ble kanalbyggingen utkonkurrert og sterkt nedprioritert.

## Referanser
Conax

**Conax AS** er et norsk selskap som produserer kortløsninger og smartkort for dekryptering av transmisjonssignalene for lyd og bilde i digital-TV.

Conax' kortteknologi og kortlessteknologi brukes i første rekke til dekoding av TV-signaler fra satellitt-TV, kabel-TV eller bakkenett, og innsettes i kundens dekoder for å omsette de krypterte signalene til de TV-sendinger kunden har betalt for. Kortteknologien baserer seg på åpne standarder.

Conax har eksport til mer enn 85  land, og er raskt voksende i markedet for sikkerhetsløsninger for innhold innen TV-dekodersegmentet.

I april 2014 ble Conax kjøpt opp av Sveits-baserte Kudelski Group.

## Eksterne lenker
* Conax' hjemmeside
Drängsmark

**Drängsmark** er et tettsted i Skellefteå kommune i Västerbottens län i landskapet Västerbotten i Sverige. Det ligger rundt 20 kilometer nord for Skellefteå. I 2010 hadde tettstedet 333 innbyggere.

## Referanser


## Eksterne lenker
*Offisielt nettsted
The Butterfly Effect

***The Butterfly Effect*** er en amerikansk science fiction-thriller fra 2004 som ble skrevet og regissert av Eric Bress og J. Mackye Gruber. Tittelen refererer til sommerfugleffekten , en populær hypotetisk eksempel på kaosteori som viser hvordan små initielle forskjeller kan føre til store uforutsette konsekvenser over tid. 

Kutcher spiller 20-år gammel student Evan Treborn, med Amy Smart som sin barndomskjæreste Kayleigh Miller, William Lee Scott som hennes sadistiske bror Tommy, og Elden Henson som sin nabo Lenny. Etter å ha vært utsatt for flere traumer i barndommen forverres ved stress-indusert minne tap, forsøker han å sette ting riktig for seg selv og sine venner, men det er utilsiktede konsekvenser for alle. Filmen trekker tungt på flashbacks av karakterenes liv i alderen 7 og 13, og presenterer flere alternative dagens utfall som Evan forsøker å endre fortiden, før han bosatte seg på et endelig resultat.

## Om filmen
Filmen fikk en dårlig kritisk mottakelse, men ble likevel en kommersiell suksess, produserer brutto inntjening på $ 96 millioner fra et budsjett på $ 13 millioner. Filmen vant Pegasus Audience Award på Brussel International Fantastic Film Festival , og ble nominert for beste Science fiction-film påSaturn Awards og Choice Movie: Thriller i Teen Choice Awards.

## Rolleliste
* Ashton Kutcher som Evan
* Amy Smart som Kayleigh
* Eric Stoltz som Mr. Miller.
* William Lee Scott som Tommy.
* Elden Henson som Lenny.
* Logan Lerman som den 7 år gamle Evan.
* John Patrick Amedori som 13 år gamle Evan.
* Irene Gorovaia som 13 år gamle Kayleigh.
* Kevin G. Schmidt som 13 år gamle Lenny.
* Jesse James som 14 år gamle Tommy.
* Ethan Suplee som Thumper
* Melora Walters som Andrea.

## Eksterne lenker
* 
*
Södra Bergsbyn och Stackgrönnan

**Södra Bergsbyn och Stackgrönnan** er et tettsted i Skellefteå kommune i Västerbottens län i landskapet Västerbotten i Sverige. Tettstedet er definert og navnesatt av SCB, og omfatter boligfeltet Stackgrönnan og tilliggende bebyggelse i Södra Bergsbyn sør for Skellefteälven, noen kilometer øst for Skellefteå. I 2010 hadde tettstedet 393 innbyggere.

## Referanser
Myckle

**Myckle** er et tettsted i Skellefteå kommune i Västerbottens län i landskapet Västerbotten i Sverige. Det ligger på nordsida av Skellefteälven, rundt fem kilometer vest for Skellefteå sentrum. I 2010 hadde tettstedet 355 innbyggere.

## Referanser
Engelen (miniserie)

***Engelen*** (orig: *Engeln*) er en svensk kriminalserie på fem episoder som gikk på SVT i 1974. Serien handler om privatetterforskeren Bertil Engelbrekt (kalt «Engelen») som jobber i halvbrorens detektivbyrå. Engelen har en brokete fortid, men har samtidig en urokkelig tro på rettferdighet og sannhet. Han er en forhenværende idolisert fotballspiller, men som livet siden har behandlet ganske hardt. Hans ekteskap har havarert og han har tilbrakt et halvt å i fengsel på grunn av jobben. Engelens oppdrag er stadig en kilde til konflikt og hans ønske om en normal jobb er derfor sterk, men han klarer ikke si nei til mennesker som ber ham om hjelp, siden hans samvittighet er større enn hans ambisjoner. Hovedrollen spilles av Allan Edwall, som også har skrevet manus.

En oppfølger, *Engelen II*, kom i 1976.  

Serien ble sendt på NRK i Detektimen i 1975.

## Rollebesetning

## Referanser


## Eksterne lenker
*
Jörn

**Jörn** er et tettsted i Skellefteå kommune i Västerbottens län i landskapet Västerbotten i Sverige. Det ligger cirka 65 kilometer vest for Skellefteå. I 2010 hadde tettstedet 797 innbyggere.

Jörn ligger ved Stambanan genom övre Norrland, og var tidligere et jernbaneknutepunkt med en jernbanelinje til Arvidsjaur på Inlandsbanan. Det har ikke vært trafikk på jernbanelinjen Jörn–Arvidsjaur siden 1990. En av de eldste kjente boplassene i Norrland er Garaselet (cirka 8 000 år gammel), som ligger ved Byskeälven 30 km nord for Jörn.

## Kuriosa
Den første tiden etter at Stambanan gjennom øvre Norrland åpnet gikk togene kun på dagtid, og Jörn ble overnattingsstasjon med ikke mindre enn seks hotell på et tidspunkt. Lenin skal ha overnattet på jernbanehotellet i Jörn på sin togreise fra Sveits til St. Petersburg i revolusjonsåret 1917.

## Referanser
Boliden

**Boliden** er et tettsted i Skellefteå kommune i Västerbottens län i landskapet Västerbotten i Sverige. I 2010 hadde tettstedet  innbyggere.

Gruveselskapet Boliden AB har sine røtter her.

## Referanser
Philip Michael Thomas

Philip Michael Thomas (født 26. mai 1949 i Columbus i Ohio) er en amerikansk skuespiller. Han er kjent for rollen som Ricardo «Rico» Tubbs i 1980-tallsserien *[[Miami Vice]]*. Han prøvde seg også som sanger, men begge album solgte dårlig og han fikk ingen hit-single.

## Filmografi
### Film
* *Come Back, Charleston Blue* (1972)
* *Stigma* (1972)
* *Book of Numbers* (1973)
* *Mr. Ricco* (1975)
* *Black Fist* (1975)
* *Coonskin* (1975) 
* *Sparkle* (1976)
* *Death Drug* (1978)
* *The Dark* (1979)
* *The Mushroom Eater* (1980)
* *Of Stigma* (1982)
* *Hey Good Lookin*' (1982) (stemme)
* *The Wizard of Speed and Time* (1989)
* *Miami Shakedown* (1993) 
* *River of Stone* (1994)
* Grand Theft Auto: Vice City (2002)
* *Fate* (2003)
* Grand Theft Auto: Vice City Stories (2006)

### TV
* *Toma* (1973) (pilot)
* *The Beasts Are On the Streets* (1978)
* *Roots: The Next Generations* (1979) (miniserie)
* *Lawman Without a Gun* (1979)
* *Valentine* (1979)
* *[[Miami Vice]]* (1984–1990)
* *A Fight for Jenny* (1986)
* *False Witness* (1989)
* *A Little Piece of Sunshine* (1990)
* *Detective Extralarge: Moving Target* (1990)
* *Detective Extralarge: Miami Killer* (1991)
* *Detective Extralarge: Magic Power* (1991)
* *Detective Extralarge:: Jo-Jo* (1991)
* *Detective Extralarge: Cannonball* (1991)
* *Detective Extralarge: Black Magic* (1991)
* *Detective Extralarge: Black and White* (1991)
* *Perry Mason: The Case of the Ruthless Reporter* (1991)
* *We Are Angels* (1997) (miniserie)

## Diskografi
* *Living the Book of My Life* (1985)
* *Somebody* (1988)

## Referanser


## Eksterne lenker
* 
*
Jappe Ippes

**Jappe Ippes** var en frisisk-født trondheimskjøpmann som rundt 1690 bosatte seg ved Kråksundet på Tustna med kongelig privilegium på å produsere klippfisk og å skipe denne ut direkte fra Lille-Fosen (nå Kristiansund). Han skal være den personen som introduserte klippfiskproduksjon i Norge. Produksjonen gikk svært bra til å begynne med, men økonomiske problemer bl.a. i forbindelse med rettssaker førte til at han måtte gi opp produksjonen noen få år inn på 1700-tallet.  

Andre kjøpmenn i Lille-Fosen fortsatte klippfiskproduksjonen, slik at dette midt på 1700-tallet utviklet seg til den viktigste næringen i byen på Nordmøre, som da hadde fått bystatus og navnet Kristiansund.

## Referanser
Lomax

***Lomax*** (originaltittel: *Travelling Man*) er en britisk krim- og dramaserie som gikk på ITV fra 1984 til 1985. Serien handlet om eks-politimannen Alan Lomax (spilt av Leigh Lawson) som slapp ut av fengslet etter å ha sonet to år for en forbrytelse han ikke hadde begått. Han var uten penger, jobb, kone og hjem og var på desperat jakt etter sin sønn, samt å få renvasket sitt navn. Han reiste med husbåten sin på kanalene i England, men ble hele tiden forfulgt av både av politi og forbrytere på sin ferd. Serien ble skapt av Roger Marshall. 

Serien gikk over 2 sesonger og bestod av til sammen 13 episoder. Første sesong ble meget populær da den ble vist i Storbritannia. Hver episode ble sett av 16 millioner. Dette var årsaken til at Granada lagde sesong to.

Serien gikk på NRKs Detektimen fra 1985 til 1986.

## Rollebesetning
*Leigh Lawson som Alan Lomax.
*Terry Taplin som reporteren Robinson.
*Lindsay Duncan som Andrea
*Derek Newark som sjefsdetektiv Sullivan
*Sue Robinson som Karen
*John Bird som Jack Ormand
*Bobbie Brown som Muriel

## Referanser


## Eksterne lenker
*
Telenor Cinclus

**Telenor Cinclus AS** var et norsk selskap som var totalleverandør av løsninger for smart metering, også kjent som *Automatic Meter Management* og *Automatic Meter Reading*. Tjenesten er en form for maskin-til-maskin kommunikasjon tilpasset strømmarkedet. Selskapet tilbød driftstjenester innen smart metering i Norden. Selskapet leverte alt fra det fysiske måleravlesningsutstyret og kommunikasjonsutstyret i husstanden, til drift av systemet over egen plattform. I tillegg hadde Telenor Cinclus ansvar for prosjektledelse, systemintegrasjon og installasjon av løsningen. 

Ved å levere nøkkelferdige smart-metering-løsninger og drift, skulle Telenor Cinclus bidra til å gjøre energiselskaper mer effektive og dialogen med sluttkunden bedre. Hele løsningen til Telenor Cinclus ble markedsført under navnet Cinclus TechnologyTM. 

## Organisasjon, ledelse og eiere
Telenor Cinclus hadde rundt 190 medarbeidere med kontorer i Norge (Lillehammer/Fornebu), Sverige (Stockholm) og Finland (Vasa). Hovedkontoret lå på Fornebu i Bærum. Selskapet ble ledet av Morten Tengs og styreleder var Bjarne Aamodt. 

Telenor Cinclus ble eid av Telenor (66 %) og energiselskapet Skagerak Energi (34 %).

## Historikk
Ideen bak selskapet ble unnfanget i Telenors egen såkornkonkurranse i mai 2003. Selskapet ble formelt etablert i november 2004. 

I juni 2005 kjøpte Skagerak Energi 34 prosent av aksjene i selskapet, og Telenor Cinclus inngikk samtidig sin første kontrakt om utrulling av 31&nbsp;000 målere i Skageraks nett. 

I desember 2005 inngikk Telenor Cinclus en avtale med E.ON i Sverige. Avtalen er en turn key-leveranse som betyr at Cinclus skal installere 141&nbsp;000 målere, sette opp innsamlingssystemet og drifte systemet for E.ON i en definert periode. 

Telenor Cinclus åpner et driftssenter på Lillehammer i mars 2006. Driftssenteret har en betydelig kapasitet og kan skaleres til å drifte millioner av kommunikasjonsenheter.

I april 2006 kjøper Telenor Cinclus opp alle aksjene i finske Comsel Systems OY. Comsel har spesialisert seg på utvikling av terminaler for punkt-til-punkt GPRS kommunikasjon, og er anerkjent som ledende innenfor sitt felt.

I mai 2006 inngås en rekordavtale med Fortum Sverige. Dette er den største smart metering-avtalen som er inngått i Norden og omfatter 835&nbsp;000 målepunkter. Det er samtidig verdens største smart metering-prosjekt med GPRS som kommunikasjonsbærer.

Avtalene om installasjon av automatiske målere har vært beheftet med stor kostnadsrisiko, og i 2009 ble det klart at virksomheten hadde gått med betydelige tap. Den 20. januar 2010 ble det offisielt besluttet at Cinclus Technology (tidligere Telenor Cinclus) skulle avvikles fra 30. juni 2010. All operasjonell virksomhet i selskapet opphørte fra denne datoen.

Telenor tapte 1,1 milliarder kroner og Skagerak Energi 572 millioner kroner på prosjektet.

## Se også
* Telenor Connexion

## Referanser


## Eksterne lenker
* Telenor Cinclus' hjemmeside
* Proff - regnskapstall 2008 for Cinclus.
Leigh Lawson

**Leigh Lawson** (født 21. juli 1945 i Atherstone i Warwickshire i England) er en britisk film- og teaterskuespiller. Han spilte blant annet i Roman Polańskis *[[Tess]]* (1979). Foruten dette var hans største suksess hovedrollen i krimserien *[[Lomax]]*, som blant annet ble sendt i Detektimen i 1985.

Leigh Lawson har vært gift med Twiggy siden 1998.

## Referanser


## Eksterne lenker
*
Acamarachi

**Acamarachi**, også kjent som Pili, er en stratovulkan som ligger nordøst for vulkanene Aguas Calientes og Lascar, og sørvest for sektoren Salar de Pujsa Los Flamencos National Reserve, i Antofagasta i Chile. 

Vulkanen ligger på et høyt platå kalt kommentarer de Atacama og har en bratt membran med nedfarter på opptil 45 grader. Den ligger ved sørøstenden av en liten vulkangruppe som strekker til Colachi i nordvest. En liten kratersjø på ca. 10-15 m i diameter er funnet i krateret. Dette er mest sannsynlig en av de høyeste kratersjøene i verden, og også den nest høyeste innsjø av noe slag i Sør-Amerika, bare overgått av kratersjøen i vulkanen Ojos del Salado.

## Referanser
Andreas Frege

**Andreas Frege**, mer kjent under artistnavnet **Campino**, (født 22. juni 1962 i Düsseldorf i Vest-Tyskland) er vokalist, frontfigur og låtskriver i det tyske rockebandet Die Toten Hosen.

## Dedikasjoner
Campino skrev sangen 'Alles ist Eins' (utgitt i CD-singelen 'Pushed Again') for Rieke Lax – en nederlandsk jente som døde under den tusende konserten til Die Toten Hosen på Rheinstadion i Düsseldorf, 1997.

'Nur Zu Besuch' ble skrevet for å hjelpe ham å takle dødsfallet på hans mor Jenny Frege. 'Unser Haus' er om Campinos barndom og hans fars dødsfall. Begge foreldrene hans døde av tarmkreft og Campino har gjentatte ganger deltatt i programmer for bedre forståelse for kreft og har oppfordret folk til å gjennomføre personlige helsekontroller.

## Referanser


## Eksterne lenker
* 
* 
* 
*
Skrekkens sirkus

***Skrekkens sirkus*** (***Cirque Du Freak: A Living Nightmare*** i USA) er den første romanen i *Sagaen om Darren Shan* av forfatteren Darren Shan. Den er en del av serien *[[Vampyrblod (trilogi)|Vampyrblod]]*, som består av 3 bøker, Skrekkens sirkus*, *Vampyrens assistent*, *Tunneler av blod* . Boka ble første gang publisert i Storbritannia av [[HarperCollins]] i 2000, og ble senere publisert i *Vampire Blood*-serien i 2003.

==Eksterne lenker==
* [http://www.darrenshan.com Darren Shans offisielle sider]
* [http://www.darrenshan.com/vampires/books/01cirque.html Informasjon om *Cirque Du Freak*] 
* [http://imdb.com/title/tt0450405/ *Cirque Du Freak Movie Infomation*] på [http://www.imdb.com *IMDB.com'']
Martin Skancke

**Martin Skancke** (født 10. april 1966) er en norsk siviløkonom. Han var ekspedisjonssjef i Finansdepartementets Avdeling for formuesforvaltning fra 2006-2012 og er pr. 2023 selvstendig konsulent.

## Liv og virke
Skancke gjennomførte Forsvarets russiskkurs, er siviløkonom fra Norges Handelshøyskole og har tilleggsutdannelse fra London School of Economics. Skancke har dessuten blant annet russisk mellomfag.

Skancke hadde tidligere vært ekspedisjonssjef ved Statsministerens kontor (2002&ndash;2006), bedriftsrådgiver i McKinsey (2001&ndash;2002) og konsulent og avdelingsdirektør i Finansdepartementet (1990&ndash;2001). Han var ekspedisjonssjef i Finansdepartementets Avdeling for formuesforvaltning fra 2006-2012.

Han ledet Klimarisikoutvalget som la frem sin innstilling i desember 2018. Martin Skancke ledet også Klimautvalget 2050, som la frem sin innstilling i oktober 2023.

## Referanser


## Kilder
*
Østmellomtysk

**Østmellomtysk** er den ikke-frankiske undergruppen av de mellomtyske dialekter. Østmellomtysk er en del av det høytyske språket.
Mellomtysk

**Mellomtysk** er en dialektgruppe innen det høytyske språket som finnes i området fra Rhinland til Thüringen, nord for overtysk og sør for nedertysk. 

Mellomtysk blir delt inn i to hovedgrupper, vestmellomtysk (frankisk) og østmellomtysk. Mellomtysk er forskjelliggjort da det bare har gjennomgått det første og det fjerde punktet i den høytyske lydforskyvningen.

## Klassifisering
*Vestmellomtysk
**Mellomfrankisk
***Ripuarisk
***Moselfrankisk
****Luxemburgsk
**Rhinfrankisk
***Lothringenfrankisk
***Pfalzisk
**Hessisk  
*Østmellomtysk
**Berlin-Brandenburgisk
**Thüringisk
**Saksisk
**Schlesisk
**Høypreussisk

## Referanser
Pommernbukten

**Pommernbukten** (polsk: *Zatoka Pomorska*; tysk: *Pommersche Bucht*) er en bukt sørvest i Østersjøen ved kysten av Polen og Tyskland. 

Sør for bukten ligger Stettiner Haff der elven Oder munner ut, og mellom disse to sjøområdene ligger øyene Usedom/Uznam og Wolin der tre sund knytter Pommernbukten og Stettiner Haff i sammen: Dziwna, Świna og Peenestrom. I vest ligger den tyske øya Rügen, og i nord den danske Bornholm.

Det største dypet i bukten er bare 20 meter og saliniteten er omtrent 8‰. Det er laget en dypere vannvei over Pommernbukta fra havnen i Szczecin via elven Oder, Stettiner Haff og Świna, slik at større skip kan nå havnen i Świnoujście og Szczecin.

De viktigste havnebyene er:  
* Szczecin
* Świnoujście
* Dziwnów
* Usedom
* Wolgast

## Eksterne lenker
* Turisme i Vest-Pommern
* vorpommern.de
Andreas Meurer

**Andreas Meurer**, mer kjent under artistnavnet **Andi**, (født 24. juli 1962 i Essen, Tyskland) er bassist og låtskriver i det tyske rockebandet Die Toten Hosen.

## Referanser
Glidestykke

**Glidestykke** (noen ganger kalt *[[sleide]]*) er den øverste bevegelige delen på de aller fleste halvautomatiske eller helautomatiske pistoler. Glidestykket fyller funksjonen som sluttstykke i mekanismen.

## Funksjon
Glidestykke har som funksjon å mate patroner inn i kammeret på pistolen, og fjerne brukte tomhylser etter avfyring. Når glidestykket trekkes tilbake vil en utdrager i glidestykket trekke ut tomhylsen, som vil treffe en utstøter (avhengig av konstruksjon) som igjen gjør at hylsen skyves ut. Når glidestykket føres frem vil den ta med seg en patron fra våpenmagasinet og føre den opp materampen og inn i patronkammeret i løpet.

Glidestykket kan veksles manuelt, men under halvautomatisk skyting er det rekylen eller kruttgassene (avhengig av konstruksjon) som driver glidestykket tilbake, og en rekylfjær sørger for at glidestykket returnerer. 

## Oppbygning
Normalt ligger også tennstempelet, pipen og rekylfjæren inni glidestykket på grovere moderne halvautomatiske pistoler, sammen med utdrager og utstøter. Siktene er som regel montert oppå glidestykket. På pistoler med masseretardert sluttstykke er normalt løpet fast i rammen, og kun baksiktet er på glidestykket.
Haugesund sykepleierhøgskole

**Haugesund sykepleierhøgskole** var en høgskole for sykepleierutdanning, etablert i Haugesund i 1980 under navnet Haugesund sykepleieskole. Skolen ble i 1994 fusjonert inn i Høgskolen Stord/Haugesund.

Skolen ble statlig høgskole rundt 1986, og fikk da navnet Haugesund sykepleierhøgskole.
Stettiner Haff

**Stettiner Haff** eller **Oderlagunen** (tysk *Oderhaff*, *Stettiner Haff*; polsk *Zalew Szczeciński*) er en strandsjø på grensen mellom Tyskland og Polen sørvest i Østersjøen. Den ligger ved munningen av elven Oder nord for byene Szczecin og Police. 

Mellom Stettiner Haff og Pommernbukten i Østersjøen ligger øyene Usedom/Uznam og Wolin, og tre sund knytter strandsjøen til resten av havet: Peenestrom, Świna og Dziwna. Den har et areal på 687 km² og et gjennomsnittlig dyp på 4 meter. På det dypeste er den bare 6 meter. 

I 1880 åpnet kanalen Kaiserfahrt på Usedom, og en vannvei med dybde på 10 meter knyttet lagunen sammen med Østersjøen, slik at større skip kunne komme inn i strandsjøen og havnen i Stettin. 

Kanalen er omtrent 12 km lang og 10 meter dyp og ble gravd ut av Det tyske keiserdømmet mellom 1874 og 1880 i regjeringstiden til keiser Vilhelm I. Etter 1945 oppkalte Polen kanalen etter Piast-dynastiet. 

## Byer og landsbyer i området
* Byer og landsbyer i Polen: Świnoujście, Nowe Warpno, Trzebież, Police, Szczecin, Stepnica, Wolin (by) og Międzyzdroje.
* Byer og landsbyer i Tyskland: Usedom (by), Wolgast, Anklam, Ueckermünde, Pasewalk og Eggesin.

## Feriested
I dag er det mange passasjerbåter i lagunen, og man kan drive med forskjellige typer vannsport ved mange av strendene i området. I området er det vinranker, en smalsporet jernbane, museum og slott. 

## Forurensning
Stettiner Haff får tilført store mengder forurensning via elven Oder og eutrofiering er en av konsekvensene. Store konsentrasjoner av aluminium og jernsediment er funnet i elven, noe som fører til brå algevekst i lagunen. Næringsstoffene i strandsjøen varierer riktignok mye gjennom året, og har minket de siste årene. 

## Eksterne lenker
* 
* Studentarbeide ved Göteborgs universitet
* PubMed
Administrative inndelinger av kommunene i Norge

**Administrative inndelinger av kommunene i Norge** er en oversikt over hvordan Norges kommuner er tilordnet ulike overordnede administrative enheter.

## Referanser
Morten Hesseldahl

**Morten Hesseldahl** (født 11. desember 1964 i Odense i Danmark) er dansk forlegger, næringslivsleder, tegneserieskaper og forfatter. 

Morten Hesseldahl er utdannet cand.philol, med studier i filosofi, grafisk teknologi og økonomi. Han startet sin karriere i forlagsbransjen da han var med på å starte tegneseriebutikken Den Blå Bil i Odense. Senere var han med på å grunnlegge forlaget Bogsyndikatet, arbeidet som forlagsredaktør i danske Gyldendal og Høst & Søn, avanserte deretter til administrerende direktør for Bonnier Forlagene i Danmark og er fra 2007 administrerende direktør for Dagbladet Information. Hesseldahl har vært styremedlem i dansk P.E.N., styreformann for Det Danske Filminstitut og medstifter av den konservative tenketanken CEPOS. 

Som tegneserieskaper har Hesseldahl særlig markert seg som manusforfatter til de kritikerroste historiske albumseriene *Danmark besat* (om Danmark under den tyske okkupasjonen 1940&ndash;45) og  *Kold krig* (om den kalde krigen). Tegner på begge prosjektene var Nils Roland.

I 1992 debuterte Hesseldahl som forfatter med spenningsromanen *Arkivaren* (1992). Han har senere skrevet flere romaner. I 2007 fikk han et gjennombrudd hos kritikere og lesere med spenningsromanen *Drager over Kabul*, som ble belønnet med Harald Mogensen-prisen for årets beste danske kriminalroman.

## Bibliografi
* *Erotik og eventyr : om sex i tegneserier* &ndash; sakprosa (1986)
* *Et spørgsmål om Wagner* &ndash; tegneserie (manus) (1986), tegnet av Thomas Hauge
* *Tågernes dal* &ndash; tegneserie (manus) (1987, tegnet av Henrik Rehr
* *Panik!* &ndash; tegneserie (manus) (1988), tegnet av Peter G. Heydenreichs
* *Danmark besat* &ndash; tegneserie (manus), tegnet av Nils Roland
** *1940 – Opbrud* (1990)
** *1941-42 – Bristepunktet* (1991)
** *1943 – Swingtime* (1992)
** *1944 – Skumring* (1993)
** *1945 – Hjemsøgt* (1994)
* *Den skjulte protokol* &ndash; tegneserie (manus) (1991), tegnet av Peter Snejbjerg
* *Vi laver tegneserier* &ndash; sakprosa (1991)
* *Sørøver Skummelskræks skat* &ndash; tegneserie (1991, tegnet av Henrik Rehr
* *Arkivaren* &ndash; spenningsroman (1992)
* *Blændet af mørke* &ndash; spenningsroman (1993)
* *En hilsen til Gonzalo* &ndash; roman (1995)
* *Svanesang : Danmark befriet* &ndash; tegneserie (manus) (1995), tegnet av Nils Roland
* *Kold krig* &ndash; tegneserie (manus), tegnet av Nils Roland
** *Næste år i Jerusalem* (1996)
** *Morgenstilhedens land* (1997)
* *Rebellen* &ndash; roman (1998)
* *Drager over Kabul* &ndash; spenningsroman (2007)

### Oversettelser til norsk

## Referanser


## Eksterne lenker
* Morten Hesseldahl hos tegneseriemuseet.dk
* Ny direktør for Dagbladet Information, Politiken.dk
* Interview med Morten Hesseldahl på Danmarks Radio
Bent Sølves

**Bent Sølves** (etablert 1967 i Oslo, endte 1. mai 1969 i Drammen)
var et norsk popjazz-orkester, kjent fra fjernsyn og plateutgivelser, samt fra flystyrten der fem av de seks medlemmene omkom.

Det ble startet av Kjell Karlsen som tillegg til hans allerede populære Kjell Karlsens orkester. Terje Fjærn ble engasjert som leder, og de debuterte for Kirsti Sparboe (Skien, 1967) og hadde lengre engasjement blant annet ved Astoria i Trondheim og Hotel Viking i Oslo. Ellers bestod det av Knut Riisnæs og Mikkel Flagstad (saxofon), Ole Jacob Hansen (trommer), Kåre Furuholmen (trompet) (far til Magne Furuholmen), Magne Henriksen (orgel og gitar), og tidvis vokalister som Kjell Grunnteig.

Fjærn tok med seg Riisnæs, Hansen og Henriksen (samt Carl Magnus Neumann) og startet eget orkester i desember 1968. For Bent Sølves overtok da Furuholmen som leder og engasjerte (den fra Melodi Grand Prix kjente) tannlegeassistenten Vigdis Mostad fra Orkanger som vokalist.
Andre medlemmer som etter hvert kom til var de tre Molde-musikerne Bjørn Solstad, Svein Jens Thorsø og Geir Schumann piano.

Orkesterets ferd endte med Bent Sølves-ulykken. På vei til spillejobb i klubben *Lorry* i Linköping gjorde dårlig vær at flyet snudde og gikk i spinn i en flystyrt ved Holmen i Drammen rundt kl. 15.00 den 1. mai 1969. Alle omkom (piloten, Furuholmen, Mostad, Schumann, Solstad og Thorsø), noe som ble bivånet av blant andre Morten Harket. Flagstad, som hadde flyskrekk, kjørte bil og var ikke med.

Bandets siste spillejobb var Hotel Viking to dager tidligere, og det hadde akkurat ferdigstilt en plateinnspilling, Anita Hegerlands debut-EP *Albertino* (Nor-Disc, 1969).  Bent Sølves bidro også til en utgivelse av Fredrik Friis (1969).

## Utgivelser
**Casatschok/Doris Rubaschkin og Toi toi toi/Toni Perdone* (Nor-Disc, 1969).

## Referanser
Bakkanal

**Bakkanal** var en overdådig feiring i Italia, under romerriket til ære for den romerske vinguden Bacchus. Festlighetene var lagt til midten av mars måned, ved vårjevndøgn, når fjorårets druer var blitt til drikkeklar vin. 

## Romersk
Romerne overtok (overtatt via Etruria) dette kulturinnslaget fra grekerne, der vinguden var Dionysos, og festivalene ble kalt **Dionysia**.

## Feiringen
Feiringen var opprinnelig reservert kvinner og fungerte som et religiøst mysterium i en hellig lund. Kulten spredte seg imidlertid raskt ifølge historikeren Livius, og utartet til både fyll, drap og annet, som førte til at det romerske senatet innførte forbud mot alle andre enn godkjente bakkanaler i 186 f. Kr. Tross harde straffer (Livius hevder der var flere henrettelser enn fengselsstraffer), overlevde feiringen ennå noen år i Sør-Italia.

Den greske dikteren Evripides skrev dramaet *[[Bakkantinnene]]* litt over 400 år før Kristus, om hvordan Dionysos' fetter kledte seg som kvinne for å infiltrere Bacchus-dyrkelsen, ble oppdaget og drept av kvinnene (bakkantinnene).

## Begrepet
Ordet brukes i dag om fyllefester med noenlunde stilig start og orgiastisk avslutning, mens det mystiske innholdet er glemt. Litterært er det sjelden brukt i dag, men Henrik Ibsen bruker det i varianter som «bacchanal», «bacchant» og «bacchantisk». Charles Dickens skriver i en av sine bøker at «juristene ikke sto tilbake for noen når det gjaldt bakkanalske evner og kapasitet» (Fritt sitert fra *To byer*.) Også i Knut Hamsuns roman "Mysterier" er ordet brukt for å beskrive en fest på hotellrommet til Johan Nagel.  I Donna Tartts bok *[[Den hemmelige historien]]* forsøker en gruppe studenter å gjenskape en bakkanal i moderne tid, noe som får tragiske konsekvenser. I Fjodor Dostojevskijs roman Brødrene Karamasov blir ordet brukt for å beskrive en av Dimitrij Fjodorovitsj’ (Mitjas) fester.

## Se også
*Menader – kvinnelige tilbedere av Dionysus
*Thriambus – en hymne som ble sunget i prosesjoner til ære for Dionysus
*Dionysiske mysterier
*Det romerske senatet

## Referanser


## Kilder
*
*Evripides *[[Bakkantinnene]]*, en gresk tragedie, gir litt innsikt i de opprinnelige ritene.
* *Bacchanales. Actes des colloques Dionysos de Montpellier (1996-1998).* Textes réunis par Pierre Sauzeau. Montpellier : Publications de l'Université Paul Valéry, 2000, 300 p. (ISBN 2-84269-382-5) ; ''Cahiers du GITA'' nº 13 (ISSN 0295-9900).

## Eksterne lenker
* ''Senatus consultum de Bacchanalibus'' in Latin at The Latin Library
* ''Senatus Consultum de Bacchaniabus'' in English and Latin at forumromanum.org
* Description of the Bacchanalia and the Senate's ruling  from Fordham.
Haugesund Maritime Høgskole

**Haugesund Maritime Høgskole** (**HMH**) var en høgskole for maritim utdanning, etablert i Haugesund i 1981, med virksomhet fra januar 1982. Skolen het tidligere **Haugesund navigasjonsskole**, og var opprinnelig etablert i 1874.
Skolen ble i 1991 fusjonert inn i Statens sikkerhetshøgskole, og er fra 1994 en del av Høgskolen Stord/Haugesund.

I tillegg til maritim sertifikat-utdanning begynte skolen i 1985 å gi alle studenter et tilbud om toårig økonomisk-administrativ utdanning. Dette kom i stand fordi en skulle ha økonomiske og administrative fag i sjøkapteinsutdanningen – og med det kunne en også tilby det til andre studenter. I 1988 vedtok Stortinget at den maritime sertifikatutdanningen for alle skipsstørrelser skulle gis av den videregående skolen. Men utdanningen skulle også gis i høgskolesystemet. Dette rev på mange måter bort studentgrunnlaget for de maritime høgskolene. Ledelsen ved HMH gikk derfor inn for å opprette en treårig ingeniørhøgskole ved HMH som skulle utdanne maskin-, elektro- og sikkerhetsingeniører.

Da høgskolen startet i 1981 var den eid av fylkeskommunen, men den ble snart statseid.
## Referanser
Ubaldo Fillol

**Ubaldo Matildo Fillol** (født 21. juli 1950 i San Miguel del Monte, Buenos Aires), med tilnavnet *El Pato* (anda), er en tidligere argentinsk fotballspiller (målvakt). Han spilte for Argentinas herrelandslag i fotball|Argentinas landslag under VM 1974, 1978 (der Argentina tok gull og Fillol ble kåret til beste målvakt) og 1982. Han spilte også i kvalifiseringen til VM 1986, men ble ikke tatt ut i troppen som spilte (og vant) i Mexico. 

I 1977 ble Fillol kåret til årets fotballspiller i Argentina av landets sportsjournalister, og ble den første målvakten som ble tildelt denne utmerkelsen.
 
## Trenerkarriere
Fillol har vært keepertrener for Argentinas landslag, og hadde 30 kamper som førstelagstrener for Racing Club

## Eksterne lenker
* 
* 
* Kort biografi
Elektrofil (messe)

**Elektrofil** er en årlig teknologi- og elektronikkmesse avholdt siden 2004. Messen holdes av Expert Norge, og har i 5 år blitt avholdt i Oslo Spektrum. Messen er delt opp i to deler, intern opplæring- og publikumdager. Tilsammen er det rundt 65 utstillere på messen (pr 2008). 

## Intern opplæring
Det er avsatt egne dager som er ment som trening og produktopplæring mellom Expert Norges ansatte og konsernets leverandører. Dette skal gi Experts ansatte utdypende informasjon om leverandørenes gjeldende og kommende produkter. Personellet får her mulighet til å se og prøve produkter samt får kursing og opplæring av leverandørenes / produsentenes eget personell.

## Publikumdager
De siste dagene av messens varighet, er messen åpen for alle, her vil man kunne teste gjeldende / nye / kommende produkter. Det blir også avholdt kurs. Dette kan eksempelvis være speilrefleks-, datasikkerhet-, fjernsyn-, mobiltelefonkurs etc. Det blir også avholdt konkurranser etc. Det blir også holdt messetilbud og messepriser, hvor en kan kjøpe produkter.

## Aktører
Noen av de aktørene som inngår (Samtlige deltar på Elektrofil 2008):
* Microsoft
* Logitech
* Hewlett-Packard
* Telenor
* Netcom
* Tele2
* Electronic Arts
* Nintendo
* Sony Ericsson
* Nokia
* Pioneer
* Samsung
* Philips
* Sony
* Apple
* Symantec
* Creative
* AMD
* Hoover Grepa
* Garmin
* Nilfisk
* Miele
* Nespresso
* Indesit
* Canal Digital
* Appliance
* Canon
* Nikon
* Olympus

## Eksterne lenker
* Nettavisen – Nyhetsartikkel 2008
* Oslo Spektrum – Elektrofil 2008  
* DinSide - Bilder elektrofil 2007
Francisco Sá

:*For den brasilianske kommunen i delstaten [[Minas Gerais]], se [[Francisco Sá (Minas Gerais)]]*

**Francisco Pedro Manuel Sá** (født 25. oktober 1945 i  Las Lomitas, Formosa) er en tidligere argentinsk fotballspiller (forsvarsspiller).  

Sá innehar rekorden for flest Copa Libertadores-titler, han vant seks. Først fire år på rad med Club Atlético Independiente (1972&ndash;1975), deretter to ganger med Boca Juniors (1977 og 1978).

Sá startet karrieren hos Central Goya i de lavere divisjonene, og spilte deretter en periode for Huracán de Corrientes før han kom til River Plate i 1969.

I 1971 gikk Sá til Independiente med stor suksess, og i 1976 gikk veien videre til Boca Juniors. Etter at han forlot Boca i 1981 spilte han en sesong for Gimnasia de Jujuy før han la opp i 1982.

## Eksterne lenker
*
Constantine (Algerie)

**Constantine**, eller **Qacentina**, er en by i Algerie. Byen er den største innlandsbyen i landet og den tredje største totalt, etter Alger og Oran. Constantine har omtrent 550&nbsp;000 innbyggere og er hovedstaden i provinsen Constantine. 

Byen har en del industri, og produserer motorer, lærvarer og ullstoffer. I tillegg er byen et sentrum for handel, hovedsakelig med jordbruksprodukter.

Gamlebyen ligger i en elvesving dannet av elven Oued Rhumel. Øst for elven finnes det nyere bydeler. Gamlebyen er omgitt av festningsverk fra middelalderen. Der finnes moskéen Souk el-Ghezel fra 1700-tallet. 

Det opprinnelige navnet på byen var Cirta. Cirta var hovedstaden i Numidia, og i romerrikets storhetstid var byen en blomstrende romersk koloni. Byen ble ødelagt i en krig, men den ble gjenreist i 313 av keiser Konstantin den store. Byen fikk da navnet Constantina, som senere ble til Constantine. Byen ble stormet av franskmennene i 1837. I 1942-1943 var byen en viktig base for de alliertes felttog i Afrika. 

## Referanser


## Eksterne lenker
*
Jønsrud

**Jønsrud** er et sted i Løten kommune i Innlandet. Stedet har barneskole og fotballbane.  Fylkesvei 1808 går gjennom stedet.  

Kjent uttrykk fra Jønsrud om de mange stedsnavn med benevnelsen -bru i seg: «På Ebru er det inga bru, men på Tobru er det ei trebru».

## Referanser
Gullfaksfeltet

**Gullfaksfeltet** er et gass- og oljefelt som ligger i blokk 34/10 på norsk kontinentalsokkel i Nordsjøen. Feltet ble oppdaget i 1979, med produksjon siden 1986. Feltet er også utvidet med tre Gullfaks Satellitter: Gullfaks Sør, Rimfaks og Gullveig.

Equinor er operatør for feltet, som er bygget ut med tre oljeplattformer i betong av typen condeep: Gullfaks A, Gullfaks B og Gullfaks C.

Gullfaks er det første feltet på norsk sokkel som ble bygget ut med Statoil som operatør, og med utelukkende norske selskaper i lisensen (Statoil, Hydro og Saga).

## Geologi
Gullfaksfeltet finnes i Tampenområdet i Nordlige Nordsjøen. Reservoiret av olje og gass tilhører Brentgruppen, Cook-, Statfjord- og Lundeformasjonen.

Lundeformasjonen består av 800-1200 meter tykke kontinentale sand/skifer-avsetninger. Over Lundeformasjonen ligger Statfjordformasjonen med fra 170 m til mer enn 250 m tykke alluviale-, sump- og kanalavsetninger. Deretter følger Cookformasjonen, som er en 150 m tykk sandsteinsavsetning med gradvis grovere kornstørrelse oppover. Øverst ligger Brentgruppen med deltaiske sand- og leiravsetninger.

## Navn
I norske folkeeventyr er Gullfaks navnet på et skip som går like fort til lands som til vanns, og i norrøn mytologi er Gullfakse navnet på hesten til jotnekjempen Rungne.

## Referanser


## Eksterne lenker
* Olje- og energidepartementet: Fakta norsk petroleumsverksemd 2005. Nettversjon
* Gullfaks på Aftenbladets interaktive sokkelkart